Document ID: /roh_data/filtered/fineweb-2-filterrobots_roh.jsonl.gz/27773

En vista a las discussiuns davart la realisaziun da l’iniziativa d’immigraziun da massas ha il Cussegl naziunal fatg oz in ulteriur pass per extender la cunvegna da libra circulaziun sin il pli giuven commember a l’Uniun europeica sin la Croazia. La decisiun è crudada cun 122 cunter 64 vuschs e ina abstenziun.
Dapi che l'iniziativa d'immigraziun da massa è vegnida approvada scumonda la constituziun novs contracts da dretg internaziunal che na lubeschan betg ina regulaziun da l'immigraziun. Perquai han las duas chombras il prim dispità, schebain la permissiun per la ratificaziun saja insumma legala.
A moda positiva reagì sin la decisiun da Genevra ha il cusseglier federal e minster da l'exteriur Didier Burkhalter. En Svizra regia la libertad d'opiniuns ha el ditg al ur d'ina sentupada cun l'UE a Brüssel.
RR novitads 17:00